Kedves Szülők és Diákok!

Nagy örömünkre iskolánk második alkalommal is támogatást nyert az ERASMUS+ Európai Uniós pályázaton.

A pályázat címe: **SCIENTIFY - Engaging ways to Science: Empowering project-based learning for interdisciplinary science education**

A pályázat témája: a természettudományos tantárgyak projektalapú tanulása és tanítása a partnerországokban.

Résztvevő országok: Litvánia, Magyarország, Portugália, Németország.

A pályázat során tanáraink és diákjaink közös projekteket készítenek elő és próbálnak ki, és közösen három találkozón vesznek részt, melynek költségeit a pályázat fedezi.

2022. március: Eutin, Németország

2022. október: Budapest

2023. március: Pakruojis, Litvánia

Minden találkozón 4-4 diák képviseli iskoláját.

**Kiket keresünk?**

Olyan Jedlikes diákokat, akik:

* Érdeklődnek a természettudományos (fizika, kémia, biológia, matematika, informatika) tantárgyak iránt
* Jelenleg a 10. vagy 11. évfolyamon tanulnak
* Jól beszélnek angolul
* Szeretnének egy hétig külföldi diákokkal egy természettudományos projekten dolgozni Budapesten
* Szállást és reggelit tudnak nyújtani egy külföldi diáknak
* Részt vennének a 2022 márciusában tartandó németországi, illetve a 2023 márciusában szervezett litván találkozón (a 12 fogadó diák közül választjuk ki a 4-4 fős utazó csapatot)
* Az utazáshoz megfelelő számú oltással rendelkeznek

A jelentkezés feltétele a fenti szempontok teljesítése mellett:

* Szülői beleegyezés
* Ajánlás az angoltanárodtól és egy természettudományi tárgyat tanító tanárodtól
* Angol nyelvű motivációs levél megírása, hogy tudjuk, miért szeretnél a programban részt venni
* A felsorolt kísérletek közül egy előkészítése és bemutatása Jedlikes diákok előtt

Jelentkezni és további információkat kérni **Kohut Judit** tanárnőnél lehet (kohutj@jedlik.hu)

Szakmai kérdésekkel forduljatok az Erasmus+ tanári csapatához:

Brutovszky Gabriella: biológia

Hortobágyiné Kard Eszter: matematika, informatika

Nagy Andrea: angol

Zaha Enikő: fizika, kémia

Jelentkezési határidő:  **2021. december 10**.